Традыцыі жывуць. Працуе клуб творчай моладзі “Клумба” пры фундаментальнай бібліятэцы БДУ. У апошні час прыняты ў “Саюз пісьменнікаў Беларусі” паэты з БДУ Маргарыта Латышкевіч, Кацярына Роўда, Таццяна Купрыянец. Першыя рэцэнзіі на творы паэткі з’явіліся ў “ЛіМе”. (Гл. У. Навумовіч “Верш, народжаны памяццю”). Таццяна Купрыянец і Маргарыта Латышкевіч былі ўключаны ад БДУ ў склад удзельнікаў фестывалю гэтым летам у Кішынёве ў Малдове. Дарэчы, Кацярына Роўда з кнігай паэзіі “Водар белага наліву” (гл. рэцэнзію У. Навумовіча ў “ЛіМе”–“Мовай вербаў і бяроз”), а таксама Маргарыта Латышкевіч з кнігай “Яблыкі” прадстаўлены ў намінацыі “Дэбют” на Нацыянальную літаратурную прэмію ў 2017 годзе, што будзе ўручацца ў Полацку на Дні беларускага пісьменства трэцяга верасня.